OpenLLM-France/wikimedia huggingface dataset:
# Poan-benn

Poan-benn a vez graet eus ar boan a santer pe er penn pe er choug. Kaout poan-benn alies a c'hell degas kudennoù darempredoù, kudennoù koubladoù ha kudennoù gant al labour. Bez' ez eus ivez ur riskl uheloc'h a ziwaskadennoù evit an dud tapet alies gant ar boan-benn.
Ar boan-benn a c'hell dont diwar meur a abeg, grevus pe get : ar skuizhder, an diouer a gousk, ar stres, an implij louzoù pe drammoù dudi, bilimadur ur viruz evel ur sifern, gloazadur ar penn, euvradur bliv boued pe evaj yen, kudennoù dent pe fri... Meur a zoare renkadur a zo bet savet evit ar poan-benn, an hini anavezetañ o vezañ hini an International Headache Society ("Kevredigezh Etrebroadel ar Boan-benn").

## Pennkaozioù

Muioc'h evit 200 doare poan-benn disheñvel a zo bet kavet gant ar skiantourien. Lod a zo dizañjer, padal lod all a laka ar vuhez en arvar. Evit kavout an doare pareañ efedusañ ez eo ret kaout un deskrivadenn resis eus ar poan-benn, furchadennoù neurologel ha, pa vez grevus, arnodoù medisinerezh donoc'h.

## Lec'hioù

E Montroulez ez eus un Alez ar Boan-Benn, hag ur skol er straed-se anvet "skol ar Boan-Benn". Ur prioldi a oa eno gwechall, e chapel gouestlet da sant Iverzin, ur sant a oa brudet da bareañ ar boan-benn.

## Notennoù

* ↑ (en) IHS
* ↑ (fr) Kevredigezh Kerne-Leon-Treger
a vo kavet e Wikimedia Commons.
# Poatev

Poatev (Poitou e galleg, ha Poetou e poateveg) a zo unan eus ar broioù kozh a yeas d'ober Bro-C'hall, e kornaoueg ar vro, hag er gevred da Vreizh. Ur vro dizalc'h eo bet e-pad mare he c'honted. N'eus ket anv eus Bro-Boatev hec'h-unan ken ent-ofisiel. Ur rannvro c'hall a veze graet Poitou-Charentes anezhi zo bet betek ar bloaz 2014, pa voe staget ouzh Rannvro Aquitaine.
Kaoz a vez a-wechoù eus Poatev-Izel, er c'hornôg, hag a glot dre vras gant an Departamant Vendée, ha Poatev-Uhel, er reter.

## Eus ar proviñs d'an departamantoù

Rannet eo bet Poatev etre meur zepartamant e 1790. Ar pep brasañ a zo aet d'ober departamantoù ar Vañde, an Deux-Sèvres hag ar Vienne, met darnoù a gaver ivez er Charente, ar Charente-Maritime, an Indre ha betek an Haute-Vienne. Un nebeud kumunioù en em gav ivez er Maine-et-Loire, hag unan eus kumunioù Marzioù dispartiañ Breizh ha Poatev ma oa an tu-kreñv gant Poatev a zo en em gavet e departamant al Liger-Atlantel (Ruvelieg).

## Loened

Brudet eo ezen Poatev, pe gentoc'h ar ouenn a vez graet “baudet du Poitou” anezhi.

## Pennad kar

* Marzioù dispartiañ Breizh ha Poatev
# Poan

Ar boan zo ur santad displijus-bras pe kriz kenañ a c'houzañver diwar un taol pe ur gloaz.
a vo kavet e Wikimedia Commons.
# Pobl Vreizh

Anv kelaouenn vrezhonek bet embannet gant Unvaniezh Demokratel Breizh eo Pobl Vreizh. Renet e voe da gentañ gant Jean Jaouen (o skoazellañ Jean-Paul Gourmel ?), adalek 1973 gant Loig Kervoas, adalek 1976 gant Fañch Morvannou. E 1982 ez eas Fañch Morvannou war-du obererezhioù all hag an diaesterioù arc'hant a lakaas UDB da baouez gant ar gelaouenn gant he 140vet niverenn. Dont a reas e-dro Pobl Vreizh e miz Kerzu 1984 e stumm ur c'haier e niverenn 252 Le Peuple Breton. Adalek 1986 e teuas Pobl Vreizh da vezañ eil titl Le Peuple Breton hag e voe kavet e pep niverenn etre div hag eizh pajennad e brezhoneg. Ur seurt kelaouenn er gelaouenn. Buan a-walc'h eo bet lamet an eil titl-se, ha bremañ ne chom nemet ar bomm gallek LE PEUPLE BRETON, e lizherennoù bras ha tev.
Maxime Touzé a zo e-karg eus ar c'haier Pobl Vreizh abaoe 2019. Jean-Claude Le Gouaille en doa dalc'het ar post-se en e-raok.

## Levrlennadur

* Cédric Choplin, "Pobl Vreizh, le petit frère bretonnant du Peuple Breton". E-barzh Tudi Kernalegenn & Romain Pasquier (renerezh), L'Union Démocratique Bretonne :Un parti autonomiste dans un Etat unitaire", p. p. 171-186, Roazhon, PUR, 2013.

## Pennad kar

* Le Peuple Breton
* Unvaniezh Demokratel Breizh
# Po

    Evit implijoù all, gwelet Po (disheñvelout).
Ar Po (Padus en latin) zo ur stêr hag a dreuz hanternoz Italia, an hini hirañ er vro gant 670 km. Eieniñ a ra e Piemonte, treuziñ kêr Torino, ha degouezhout e Mor Adria.
# Po (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Po zo anv meur a dra.
* stumm ar verb brezhonek bezañ e-barzh az po hag ho po,
* Pö - doare da skrivañ gant lizherennoù latin distagadur ar ger tibetek Bod བོད་, a dalvez Tibet
* ur stêr en Italia, ar Po
** Pô, anv gallek un departamant gall savet diwar an ar stêr
* an anv-tiegezh italian del Po, brudet gant al livourien:
** Pietro del Po
** e verc'h Teresa del Po
* Po, Asturias, pe Poo, parrez e Llanes en Asturiez e Spagn
* Pô, ur gêr e Burkina Faso
* PO, berradur evit Proviñs Pontevedra, e Galiza.
* Po, ar Poloniom, elfenn gimiek

## Pennadoù kar a bell pe a dost

* Pau
* pa, pe, pi, pu, pou.
# Olivier Lebastard

E-pad an Dispac'h Gall (1793) e voe lazhet ar beleg nann-touer Lebastard en e barrez, Hierig, e Bro-Naoned, gant ur marc'heger eus ar Gonvansion.
# Olivier Panis

Olivier Panis (bet ganet d'an 2 a viz Gwengolo 1966 e Lyon) a zo ur blenier redadegoù kirri gall en deus redet e Formulenn 1 e-pad 10 vloaz, o c'hounit ur wezh Priz Bras Monako e 1996. Redet en deus etre 1994 ha 1999 gant Ligier ha Prost, bet eo bet blenier esaeoù McLaren e 2000, a-raok distreiñ gant BAR e 2001 ha mont da dToyota adalek 2003 betek e leve e 2004. Redet en eus ivez en Andur, o redek 24 eurvezh ar Mañs etre 2008 ha 2011 gant Oreca Matmut.
# Olivier de Coëtivy

Olivier de Coëtivy, ganet e 1418, marvet e 1480, a oa un aotrou gall, a orin breizhat. Kuzulier ha kambrelan ar roue gall Charlez VII e oa. Titloù ha kargoù en doa : kont Taillebourg, aotrou Royan ha Saujon, kabiten Saintes ha Talmont, ha senesal Guyenne.
Mab e oa da Alain III de Coëtivy ha Catherine du Chastel, breur da Prigent VII de Coëtivy ha da Alain IV de Coëtivy, lesanvet « le cardinal d'Avignon ».
Dimeziñ a reas da Marie de France (anvet ivet « Marie de Valois », 1444–1473), bastardez da Charlez VII ha da Agnès Sorel.

## Senesal Guyenne

Adkemeret e voe Akitania digant ar Saozon gant an arme c'hall e 1451. Anvet e voe Olivier de Coëtivy da senesal Guyenne gant Charlez VII, ha da gabiten kêrioù ha kestell Saintes ha Talmont. D'an 23 a viz Here 1452 e voe treitouret Olivier de Coëtivy gant Arnaud Bec ha prizoniet gant Louis de Brutailhs, ha kaset da Vro-Saoz, goude adkemeret Bourdel gant John Talbot, lakaeet gant Henry VI e penn an arme saoz. Dre feur-emglev e oa bet lakaet priz an daspren d'ar 15 a viz mae 1454, ha sinet gant John Talbot hag Olivier de Coëtivy, ha dieubet e voe senesal Guyenne kenkent ha paeet un darn eus an daspren en Genver 1455, ar peurrest a oa da vezañ paeet a-hed an tri bloaz goude. koulskoude, n'en dije kuitaet bro-Saoz nemet en 1458 er sizhun a-raok e eured.

## Levrlennadur

* Jean Favier, Dictionnaire de la France médiévale, Fayard, 1995, (ISBN 978-2-213-03139-2) (fr)
* Georges Minois, Charles VII – Un roi shakespearien, Perrin, 2004, (ISBN 978-2-262-02127-6) (fr)

## Pennad kar

* Mestr Coetivy‎
# Olivier Guégan

Olivier Guégan a oa ur c'hoarier mell-droad ganet d'ar 24 a viz Eost 1972 e Longjumeau (Essonne). Rasteller a oa. Kabiten skipailh Breizh a voe eus 2008 betek 2010. Plantañ a reas ur pal evit e grogad diwezhañ e Mae 2010, gant skipailh Breizh a-enep Togo.

## Kluboù

* 1991-1994. SCO Angers
* 1994-1995. ES Viry-Châtillon
* 1995-1998. US Lusitanos Saint-Maur
* 1998-2000. Paris FC
* 2000-2001. Stade de Reims
* 2001-2004. SCO Angers
* 2004-2009. Stad Brest
* 2009-2010. Stade de Reims

## Skipailh Breizh

| Bloavezh | Eneber | Mun | Pal | |
| 2008 | Republik Kongo | 90 | | (K) |
| 2010 | Korsika | 90 | | (K) |
| 2010 | Togo | 90 | 1 | (K) |
# Olivier Jegou de Kervilio

Olivier Jegou de Kervilio zo bet eskob Treger eus 1694 da 1731.
Chaloni hag arc'hdiagon Kemper e oa pa oa bet anvet gant ar roue eskob Treger, war-lerc'h Eustache Le Sénéchal de Carcado, d'an 29 Mae 1694, ha sakret en iliz Port-Royal d'an 3 Here ar bloaz-se. Tomm e oa ouzh doktrin Jansenius, hag enebet e oa ouzh ar builh "Unigenitus" embannet gant ar pab Klemañs XI, hag abalamour da se e oa tostaet d'ar c'hardinal de Noailles, arc'heskob Pariz, hag e oa e penn ar c'halverien. Abalamour da se, e-giz respont, ne oa ket bet pedet gant ar pab, eñ na den ebet eus an eskopti, e jubile 1725.
Da vare an Aotrou de Kervilio e oa bet diazezet e Landreger, gant an Itron de Lezardot, ur gumuniezh merc'hed anvet Seurezed Sant-Paol. Aotreet e oant bet gant an eskob d'an 23 Mezheven 1727.
Graet en devoa adkempenn palez an eskopti er bloaz 1700.
Eno e yeas da Anaon d'an 2 Eost 1731, oadet a 88 vloaz, goude bet eskob e-pad 37 vloaz.
François-Hyacinthe de la Fruglaie de Kerver a oa deut war e lerc'h war gador eskopti Treger.

## Levrlennadur

* Pierre Barbier : Le Trégor historique et monumental. Les Presses bretonnes. Saint-Brieuc. 1960
# Olivier Thomas

Olivier Thomas a zo ur c'hoarier mell-droad ganet ar 6 a viz Here 1974 e Saint-Denis. Difenner eo hiziv an deiz e skipailh mell-droad Naoned.

## Kluboù

* ES Troyes AC 1994/1996 (National 1)
* RCS La Chapelle St Luc 1996/2001 (CFA)
* ES Troyes AC 2001/Genver 2003 (Ligue 1)
* Le Mans UC Genver 2003/2007 (Ligue 1 / Ligue 2)
* FK Naoned 2007/2009 (Ligue 2)

## Roll loreidi

* 2001 - Kib Intertoto
* 3 c'hrogad Kib Europa UEFA (2001/2002)
* 145 krogad e Ligue 1, 2 bal.
* 48 krogad e Ligue 2.
# Olivier Lepick

Olivier Lepick, bet ganet e 1968 e Naoned, zo un istorour. E 2020 e voe dilennet da vaer Karnag (UDI).
Goude tapet un diplom skiantoù politikel en deus graet un doktorelezh istor ha skiantoù politikel.
E 2008 e voe anvet da bennsekretour Sogeti (SOciété pour la Gestion de l'Entreprise et Traitement de l'Information), un iskevredad eus an embregerezh etrebroadel Capgemini (350&000 a dud e tremen 50 Stad ha 18 milmilion € a gengreadur e 2021<ref>(en) Lec'hienn Sogeti. Kavet : 15 Mezheven 2023.)

## Oberennoù

* La Grande Guerre chimique 1914-1918, Paris, PUF, 1998 (ISBN 978-2-13-049540-6)
* Les armes chimiques, Paris, PUF, 1999
* Les armes biologiques (a-gevret gant Patrice Blinder), Paris, PUF, 2001 (ISBN 978-2-13-051588-3)
* Le terrorisme non conventionnel, chimique, biologique et nucléaire, Paris, PUF, 2003 (ISBN 978-2-13-053481-5)

## Liammoù diavaez

* Pennad diwar e benn en Ouest-France
# Olivier Lévêque

Olivier Lévêque a zo ur c'hizeller o chom e Pleneg-Nantraezh.

## Un nebeud oberennoù

* E Traoñienn ar Sent, delwennoù Diboan, Konogan, Laouenan, Luner, Padern, Santig Du, Trifin ha Tugdual
# Olivier Morel de La Durantaye

Olivier Morel, aotrou La Durantaye (17 a viz C'hwevrer 1640 er C'havr - 28 a viz Gwengolo 1716 e Saint-Vallier) a oa ur ofisour breizhat e Frañs-Nevez.

## Buhezskrid
### Yaouankiz ha bloavezhioù kentañ e Frañs-nevez

Olivier Morel, aotroù La Durantaye, a voe ganet d'ar 17 a viz C'hwevrer 1640 e maner ar Chaussée er C'havr (Bro-Naoned), badezet d'an 23 a viz Mae 1641 er C'havr (Itron-Varia), ha mervel a reas d'an 28 a viz Gwengolo 1716 ha douaret e voe d'an 30 a viz Gwengolo 1716 e Saint-Vallier, proviñs Kebek, e Kanada.
E gerent e oa Thomas Morel (Pierre & Jeanne Symon), floc'h, aotrou La Durantaye & Alliette du Houssay (Louis & Renée Le Royer), dimezet er C'havr (Itron-Varia) d'an 30 a viz Genver 1631. Dont a rae ar familh Morel eus noblañs marc'heien Dugelezh Breizh. Erruout a reas e Frañs-Nevez evel kabiten rejimant Carignan-Salières e 1665. Dimeziñ a reas e Kebek (Itron-Varia) d'ar 14 a viz Gwengolo 1670 gant Françoise Duquet (Denis & Catherine Gauthier), ha 9 bugel o devoe (daou anezho a chomas bev war o lerc'h). Gounit a reas Olivier Morel koñsedadenn aotrouniezh La Durantaye d'an 29 a viz Here 1672, ha goude hini aotrouniezh Kamouraska d'ar 15 a viz Gouere 1674.

### E vicher a vilour er "Pays d'en Haut"

Olivier Morel, kenwerzher feurioù anezhañ, a voe anvet da gomandant Kreñv Buade e 1683, ur post milourel ha kenwerzhel bras er Pays d'en Haut savet, e-touez abegoù all, evit gwareziñ ar Gefridiezh Saint-Ignace staliet nepell alese. E penn ar c'hreñv-se e voe betek 1690.
E 1684 e voe savet un ergerzhadenn-vrezel gant ar gouarnour Joseph-Antoine Le Febvre de La Barre a-enep an Irokezed hag anvet e voe Olivier Morel e penn ar soudarded.Sevel a reas Greysolon Dulhut ha Nicolas Perrot, gant poan, un arme bihan a 500 den, hag ivez Amerindianed eus Saint-Ignace kendrec'het ma oant bet gant an tad Jean Enjalran da gemer perzh en ergerzhadenn hag a loc'has e miz Gouere 1684$^,$. Koulskoude ne voe emgann ebet dre ma voe kemennet dezho war an hent e oa bet sinet un emglev peoc'h.
Kemer a reas perzh en un ergerzhadenn nevez a-enep an Irokezed e miz Gouere 1687, ar wech-mañ e penn un arme ouzhpenn 600 den, ha kemer a reas e lod e dismantr meur a gêriadenn eus meuriad an dTsonnontouan-ed.
Kresket e voe aotrouniezh La Durantaye e 1693 ha c'hoazh e 1696. E 1701 e roas an hanter d'e vab Louis-Joseph.
Anvet e voe Olivier Morel de La Durantaye kuzulier e Kuzul meur Frañs-Nevez d'ar 16 a viz Mezheven 1703.

## Notennoù ha daveoù

* ↑ Le Régiment de Carignan
* 1 2 3 Patrom:Lien web
* 1 2 3 4 Patrom:Lien web

## Levrlennadur

* Olivier Morel de La Durantaye : officier et seigneur en Nouvelle-France, gant Jean-Paul Morel de La Durantaye, embanner Septentrion, 1997, 223 fajenn, ISBN 2-89448-076-8, lenn enlienn : https://books.google.com/books?id=2x2uXchuKOEC

### Liammoù diavaez

* AD Loire-Atlantique, Le Gâvre (Notre-Dame) (44062). Réf.: Lise Dandonneau, généalogiste.
* « Olivier Morel de La Durantaye » [diel] e Geriadur buhezskridoù Kanada, Skol-veur Laval/Skol-veur Toronto, 2003–.
# Olivier Roellinger

Olivier Roellinger, ganet d'ar 14 a viz Gwengolo 1955 e Kankaven, a zo ur mestr-keginer breizhat brudet, dreist-holl evit pezh a sell ar spisoù, hag eil-prezidant ar gevredigezh etrevroadel Relais & Châteaux.

## Levrlennadur

* Voyage aux pays des merveilles : Rann 1, Les parfums de l'enfance, Christian Lejalé/Olivier Roellinger/Vincent Lejalé, Imagine & Co Editions, 2010
* La cuisine des nez, Sabine Chabbert/Jean-Marc Anglès/Frédéric Huijbregts/Olivier Roellinger, Terre Bleue, 2010
* Trois étoiles de mer, Christian Lejalé/Olivier Roellinger/Vincent Lejalé, Flammarion, 2008
* La cuisine des corsaires : Petite conférence sur la gastronomie, Olivier Roellinger, Bayard Centurion 2008
* Une cuisine contemporaine, Olivier Roellinger/Anne Testut/Alain Willaume, Flammarion 2005
* Le livre des épices, Alain Stella/Jacques Boulay/Olivier Roellinger, Flammarion 2003

## Pennadoù kar

Keginerezh Breizh

## Liammoù diavaez

* Les Maisons de Bricourt
* Spisoù Roellinger
# Nos lettres

Nos lettres zo un danevell gant Guy de Maupassant, embannet en 1888.

## Istor

Embannet e voe er pemdezieg Le Gaulois, d'an 29 a viz C'hwevrer 1888, hag adembannet en eil embannadur an dastumad Clair de lune, e Mae 1888.

## An danevell

| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Norðurland vestra

Norðurland vestra a zo unan eus eizh rannvro Island. Sauðárkrókur eo ar gêr-benn. 12 737 km² eo gorread ar rannvro, hag e 2008 e oa 7 392 annezad enni.
Emdroadur poblañs ar rannvro :
| Bloaz | Poblañs | Dregantad eus Island |
| 1920 | 8 636 | 9,14 |
| 1930 | 8 000 | 7,36 |
| 1940 | 7 665 | 6,30 |
| 1950 | 7 340 | 5,09 |
| 1960 | 7 561 | 4,22 |
| 1970 | 7 748 | 3,79 |
| 1980 | 8 628 | 3,73 |
| 1990 | 8 631 | 3,35 |
| 2000 | 7 873 | 2,76 |
| 2007 | 7 359 | 2,34% |

## Kumunioù Norðurland vestra

Etre krommelloù emañ an niver a annezidi.
* Akrahreppur (217)
* Blönduós (908)
* Húnavatnshreppur (426)
* Húnaþing vestra (1 142)
* Skagabyggð (102)
* Skagafjörður (4 077)
* Skagaströnd (523)

## Kontelezhioù Norðurland vestra

Austur-Húnavatnssýsla • Skagafjarðarsýsla • Vestur-Húnavatnssýsla
* Hólar
* Blönduós
* Enezenn Drangey
* Hofsjökull
# Norðurland eystra

Norðurland eystra a zo unan eus eizh rannvro Island. Akureyri eo ar gêr-benn. 21 968 km² eo gorread ar rannvro. 28 925 annezad a oa enni e 2008.
Emdroadur poblañs ar rannvro :
| Bloaz | Poblañs | Dregantad eus Island |
| 1920 | 14 222 | 15,06 |
| 1930 | 16 947 | 15,60 |
| 1940 | 19 769 | 16,26 |
| 1950 | 21 776 | 15,09 |
| 1960 | 22 449 | 12,52 |
| 1970 | 24 386 | 11,92 |
| 1980 | 27 703 | 11,98 |
| 1990 | 27 942 | 10,84 |
| 2000 | 28 181 | 9,89 |
| 2007 | 28 797 | 9,15 |

## Kumunioù pennañ

* Akureyri
* Dalvík
* Húsavík
* Ólafsfjörður

## Kumunioù Norðurland eystra

Etre krommelloù emañ an niver a annezidi.
* Akureyri (17 522)
* Arnarneshreppur (178)
* Dalvíkurbyggð (1 942)
* Eyjafjarðarsveit (1 040)
* Fjallabyggð (2 129)
* Grýtubakkahreppur (338)
* Hörgárbyggð (415)
* Langanesbyggð (511)
* Norðurþing (2 998)
* Skútustaðahreppur (388)
* Svalbarðshreppur (108)
* Svalbarðsstrandarhreppur (396)
* Tjörneshreppur (58)
* Þingeyjarsveit (945)

## Kontelezhioù Norðurland eystra

Eyjafjarðarsýsla • Norður-Þingeyjarsýsla • Suður-Þingeyjarsýsla
* Akureyri hag Eyjafjörður.
* Húsavík
* Lenn Mývatn
* Enezenn Grímsey
* Menez-tan Krafla
* Aldeyjarfoss
* Goðafoss
* Le Park broadel Jökulsárgljúfur
# Nos Anglais

Nos Anglais :
| Levr ||
| Skrivagner | Guy de Maupassant |
| Yezh | Galleg |
| Deiziad embann | 10 a viz C'hwevrer 1885 e-barzh ar gazetenn Gil Blas |
| Doare | Danevell |
Nos Anglais (Hon Saozon) zo un danevell c'hallek, gant Guy de Maupassant, embannet en 1885.

## Istor

* Da gentañ e voe embannet Nos Anglais e Gil Blas an 10 a viz C'hwevrer 1885, sinet Maufrigneuse evel e holl zanevelloù er pemdezieg-se.
* Adembannet e voe en dastumad Toine e 1886.

## An danevell

E doare un deizlevr eo savet ar skrid-mañ. Kontañ a ra an daneveller, ha ne gar ket ar Saozon, penaos eo bet kaset er-maez eus ul leti abalamour da Saozon diskennet eno eveltañ.

## Lenn

* Lenn Nos Anglais e Toine .
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Nos ancêtres les Gaulois

Nos ancêtres les Gaulois ("Ar C'halianed, hon hendadoù") zo un droienn c'hallek implijet en XIX$^{vet}$ hag XX$^{vet}$ kantved da gelenn da vugale ar skolioù, e Bro-C'hall hag en hec'h impalaeriezh trevadennel, en Azia evel en Afrika, pe zoken en Amerika (e Gwiana pe en Antilhez), e oa ar C'halianed e oa o hendadoù. Kavet e veze an ideologiezh-se el levrioù istor implijet da vare an Trede Republik c'hall ha savet gant an istorour Ernest Lavisse (1842-1922).
E Breizh eo bet gwelet gant ar vroadelourien evel ur gaou bras savet da guzhat istor orinoù pobl Vreizh.

## Levrlennadur

* (fr) François Reynaert. Nos ancêtres les Gaulois et autres fadaises. Paris : Le Livre de Poche, 2012 (ISBN 978-2-253-16282-7)

## Liamm diavaez

* Wikiquote

## Notennoù

* ↑ Faut Rigoler
# Norzh Yorkshire

Norzh Yorkshire :
| Skoed-ardamez Norzh Yorkshire Ardamez Norzh Yorkshire | |
| Kêr-benn | Northallerton |
| Gorread | 8,654 km² |
| Poblañs | 1,073,200 |
| Stankted ar boblañs | annezad/km² |
| Distrigoù ||
| Selby Harrogate Craven Richmondshire Hambleton Ryedale Scarborough ||
Ur gontelezh eus Bro-Saoz eo Norzh Yorkshire. Warlerc’hiad Riding Norzh Yorkshire, a zeuas da vezañ kontelezh emren diwar zisrann Yorkshire e 1889, e oa bet e 1974. Lodennek e rannbarzh Yorkshire hag an Humber eo ar gontelezh amaezhel ha York, pa'z er rannbarzh Biz Redcar ha Cleveland, Middlesbrough ha Stockton-on-Tees. Northallerton eo e benngêr.
Daoust dezho bezañ er gontelezh lidel ez eo disrannet diouzh ar gontelezh amaezhel, deuet ma 'z int da vezañ Amaezherezhioù unvan :
8.York
9.Redcar ha Cleveland
10.Middlesbrough
11.Stockton-on-Tees (lodenn e Su ar stêr Tees)
Rannet eo ar gontelezh amaezhel e 7 Distrig :
* Selby
* Harrogate
* Craven
* Richmondshire
* Hambleton
* Ryedale
* Scarborough

## Liammoù diavaez

* Load kefridiel Kuzul Kontelezh Norzh Yorkshire